OAV: Shimoliy Koreya vodorod bombasini yaratishda 500 ga yaqin kishi ishtirok etgan

Shimoliy Koreya vodorod bombasini yaratishda 500 ga yaqin kishi ishtirok etgan. Buni ularning KXDR rahbari Kim Chen In bilan birga tushgan va 11-yanvar, dushanba kuni mamlakatning “Nodon sinmun” gazetasining birinchi sahifasida e’lon qilingan ommaviy suratidan payqash mumkin, deya xabar beradi “RIA Novosti”.

Kim Chen In vodorod bombasini yaratishda ishtirok etganlarni Koreya Mehnat partiyasi markaziy qo‘mitasiga taklif etgan, sinov muvaffaqiyatli amalga oshirilgani uchun minnatdorchilik bildirgan va esdalik uchun suratga tushgan.
Nashr ular orasida yadrochi olimlar va texnologlar, harbiy quruvchilar, ishchilar va rahbar xodimlar bo‘lganini qayd etadi.